Document ID: 32006R0996

KOMISIJAS REGULA (EK) Nr. 996/2006
(2006. gada 29. jūnijs),
ar ko groza Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
tā kā:
(1)
Lai nostabilizētu tirgu un nodrošinātu pietiekami augstu dzīves līmeni cukura nozarē nodarbinātajiem lauku iedzīvotājiem, būtiski tika pārskatīta tirgus kopīgā organizācija cukura nozarē.
(2)
Ņemot vērā šos notikumus, Padomes Regula (EK) Nr. 1260/2001 par cukura tirgus kopīgo organizāciju (2) tika atcelta un aizstāta ar Padomes Regulu (EK) Nr. 318/2006 (3).
(3)
Regula (EK) Nr. 318/2006 rada nepieciešamību pārskatīt 17. nodaļas 2. papildu piezīmi kombinētajā nomenklatūrā, kas izklāstīta Regulas (EEK) Nr. 2658/87 I pielikumā.
(4)
Attiecīgi jāgroza Regula (EEK) Nr. 2658/87.
(5)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikumu groza atbilstīgi šīs regulas pielikumam.
2. pants
Šī regula stājas spēkā 2006. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 29. jūnijā

Labels: 3